alexandrainst/scandi-wiki huggingface dataset:
Gausetangen skole

Gausetangen skole var en barneskole i Holmestrand i Vestfold. Skolen er bygget i 1899. Skolen samarbeider med døveskolen Nedre Gausen skole.

Skoler i Holmestrand
Barneskoler i Vestfold og Telemark
Utdanningsinstitusjoner etablert i 1899
Utdanningsinstitusjoner nedlagt i 2011
Tidligere skoler i Vestfold
Gjøklep ungdomsskole

Gjøklep ungdomsskole er en ungdomsskole i Holmestrand i Vestfold. Skolens adresse er Vesthøyveien 7a. Det går ca 400 elever fordelt på 3 trinn med 4 og 5 klasser.

Skoler i Holmestrand
Ungdomsskoler i Vestfold og Telemark
Hillestad skole

Hillestad skole var en barneskole i Hillestad i Holmestrand kommune i Vestfold. Skolen hadde 2009/2010 omtrent 130 elever. Den ble bygget i 1980 og nedlagt i 2012. Elevene i området går nå på Botne skole.

Skoler i Holmestrand
Barneskoler i Vestfold og Telemark
Utdanningsinstitusjoner etablert i 1980
Utdanningsinstitusjoner nedlagt i 2012
Tidligere skoler i Vestfold
Kleiverud skole

Kleiverud skole er en barneskole i Holmestrand kommune i Vestfold. Skoleåret 2019/2020 har skolen 163 elever.

Kleiverud skole har et internt prosjekt for godt skolemiljø, som tar utgangspunkt i blant annet skolemiljøvandringer sammen med 1.linjetjenesten, bruk av miljøterapeut og fokus på elevmedvirkning.
Skolen skal etter planen få nytt skolebygg med oppstart 2020. Bygget er forventet ferdig i desember 2021. Bygget ble klart 22. november 2021.

Skoler i Holmestrand
Barneskoler i Vestfold og Telemark
Hof skole

Hof skole er en kombinert barne- og ungdomsskole for 1.-10. klasse. Skolen ligger i Hof i Holmestrand kommune. Den var tidligere Hof kommunes eneste grunnskole.

Skolen bygger på disse verdiene:
 Trygghet
 Inkludering
 Mestring

Skolens satsningsområder er: 
 Tilpasset opplæring
 Hof -leser
 IKT-opplæring for elever og personale
 Leseøkt
 Matteverksted
 Fysisk aktivitet

På skolens område er også kommunens bibliotek og en kultursal og Hofhallen.

Barne- og ungdomsskoler i Vestfold og Telemark
Skoler i Holmestrand
Sun Jian

Sun Jian (kinesisk: 孫堅, født 155/156, død 191), stilnavn: Wentai (文台), var en krigsherre fra Jiang Dong, den sørøstlige del av Kina, det senere kongeriket Wu. Det sies at han nedstammet fra den legendariske strateg Sun Tzu, forfatter av Krigskunsten, og fikk tilnavnet Tigeren fra Jiang Dong (江东猛虎).

Da han var 17 år gammel vant Sun Jian anerkjennelse. Mens han var ute og seilte med sin far støtte de på noen pirater som drev på med å dele deres nylig røvede bytte. Sun Jian stormet frem til rorbenken med sitt sverd og vinket med hendene øst og vest som om han signalerte til soldater som var i ferd med å omringe sjørøverne. Sjørøverne så ham og trodde at statstropper var kommet for at arrestere dem. De glemte alt om deres bytte og flyktet. Sun Jian forfulgte dem og vendte først tilbake etter å ha tatt en pirats hode.

Han kjempet mot de gule turbaners opprør og mot Dong Zhuo da han tok kontroll over hoffet. I kampen mot Dong Zhuo tok han Dong Zhuos sterke general Hua Xiongs hode, selv om novellen Beretningen om de tre kongedømmer skriver at Guan Yu gjorde det.
Etter Dong Zhuos død stjal Sun Jian det keiserlige segl og flyktet sørpå, der han ble stoppet av Liu Biao. Sun Jian brøt gennem fiendehæren og ledet senere et angrep på Liu Biao i Jingzhou. Liu Biao sendte sin general Huang Zu mot ham, Sun Jian beseirede imidlertid også ham, og forfulgte hans hær over Hanfloden der han ble knust av mange trestammer som blev rullet ut over den kløften han befant seg i.

Kinesiske krigsherrer
Ole-Martin Ihle

Ole-Martin Ihle (født 30. desember 1977) er en norsk skribent og forfatter bosatt i Oslo. Han har mastergrad i African-American Studies fra New York University, der han var Fulbright-stipendiat i 2004–2006.

Virke 
Ole-Martin Ihle står, sammen med Harald Eia, bak programserien Hjernevask, som ble vist på NRK1, våren 2010. Han har også vært medvirkende til programmer som Brille og Sånn er Norge, og skrevet for blant annet Morgenbladet, Samtiden, Natt&Dag og D2. Ihle har gitt ut flere bøker, deriblant Da He-Man kom til Norge: en fortelling om å vokse opp på 80-tallet.

Bibliografi
Mysteriet Norge: hvordan et fattigfolk i nord ble verdens rikeste, frieste og lykkeligste mennesker (med Harald Eia), Strawberry Publishing 2020. 
Endelig mandag! 10 leveregler for å elske hverdagen og nå målene du har satt deg (med Petter Stordalen), Pilar 2019
Da He-Man kom til Norge: en fortelling om å vokse opp på 80-tallet, Kagge Forlag 2018.
Hva forskes det på her? – og andre ting du ikke visste at du lurte på (med Harald Eia), Kagge Forlag 2016.
 Folk flest sover ikke nakne – og 149 andre fakta om det norske folk (med Harald Eia og Nils Brenna), Gyldendal 2013.
Født sånn eller blitt sånn? – utro kvinner, sjalu menn og hvorfor oppdragelse ikke virker (med Harald Eia), Gyldendal 2010.

Referanser

Eksterne lenker 
 
  Gyldendal
  Universitas: «Vasker forskerhjerner»

NRK-journalister
Norske sakprosaforfattere
Egil Sakshaug

Egil Sakshaug (født 18. mai 1942 i Trondheim) er en norsk biolog. Han er professor ved Institutt for biologi på NTNU.

Liv og virke
Sakshaug tok hovedoppgave i marin botanikk ved Universitetet i Oslo i 1967 med en undersøkelse av planteplanktonet i Trondheimsfjorden. Sakshaug ble dr. philos. ved Universitetet i Trondheim (nå NTNU) i 1978. 

Han har særlig forsket på oseanografi, plankton og havets økosystem i Barentshavet og Trondheimsfjorden. Han var først amanuensis i marin biologi ved  Biologisk stasjon, Vitenskapsmuseet, NTNU, og fra 1982 professor samme sted. Han er også courtesy professor ved University of South Florida siden 1997. Han har hatt forskningsopphold ved University of California San Diego, University of Rhode Island, Bigelow Lab. for Marine Science, Maine. Sakshaug ledet det store forskningsprogrammet Pro Mare i Barentshavet fra 1984 til 1989 og har vært styremedlem av flere nasjonale og internasjonale marine forskningsprogrammer. 

Han var hovedredaktør for boka Trondheimsfjorden i 2000 og Økosystem Barentshavet i 1994, som i 2009 kom i utvidet engelskspråklig utgave. 
 

I forbindelse med den politiske debatten om oljeutvinning i Lofoten har Sakshaug hevdet at økosystemene i Lofoten og Vesterålen ikke er spesielt sårbare for oljeutslipp, sammenlignet med andre deler av kysten. Han har uttalt at han heller ikke tror at et utslipp ville være dramatisk for fiskebestandene.

Priser og utmerkelser  
Sakshaug er medlem av Det Norske Videnskaps-Akademi, Det Kongelige Norske Videnskabers Selskab og Norges Tekniske Vitenskapsakademi. Han innehar Fram-komiteens Nansenbelønning for polarforskning og Antarctic Service Medal, USA

Bibliografi  

 Egil Sakshaug (red.) Geir Johnsen, Kit Kovacs Ecosystem Barents Sea ISBN 978-82-519-2461-0
 Egil Sakshaug, Bjørn Gulliksen, Fridtjof Mehlum Økosystem Barentshavet 2. utg 1994 ISBN 82-00-03963-3
 The influence of environmental factors on the chemical composition of cultivated and natural populations of marine phytoplankton Doktorgrad 1978
 Norsk oseanografi: nyere utvikling og perspektiver (Norsk oseanografisk komite, Egil Sakshaug red.) 1979 ISBN 82-7216-049-8

Referanser

Eksterne lenker  
 Portrett i Bladet Forskning 1995-7

Norske biologiprofessorer
Polarforskere
Professorer ved NTNU
Medlemmer av Det Kongelige Norske Videnskabers Selskab
Medlemmer av Det Norske Videnskaps-Akademi
Medlemmer av Norges Tekniske Vitenskapsakademi
Fødsler i 1942
Kinesisk værål

Kinesisk værål eller bare værål er en art i gruppen smerlinger. 
Den har populærnavnet sitt fra evnen til å oppfatte endringer i atmosfærisk trykk og reagere med frenetisk svømming eller ved å stå på høykant.

Som mange andre smerlinger er den slank og ål-aktig.
Den kan variere i farge fra gul til olivengrønn, til lysebrun eller grå med lysere underside. Munnen er omkranset av tre par skjeggtråder.

Den blir opptil 30 cm lang.

I Kina har fisken, som kalles 泥鳅 (níqiū), naturlig utbredelse i innsjøer og vassdrag særlig i Sichuan, Hubei og Hunan.

Kilder

Eksterne lenker 
 
 

Sandsmetter
Europas ferskvannsfisker
Fisker formelt beskrevet i 1842
Kronstad holdeplass

Kronstad holdeplass er en bybaneholdeplass på Bybanen i Bergen. Holdeplassen ligger i Årstad bydel, og åpnet 22. juni 2010 sammen med resten av holdeplassene på Bybanen.

Høgskolen i Bergen med 6 700 studenter og 660 tilsatte holder til i et nybygg øst for holdeplassen, hvor de flyttet inn i 2014. Holdeplassen har fire plattformer, og betjenes av både linje 1 og linje 2. Frem til linje 2 åpnet 21. november 2022, var Kronstad den nærmeste bybaneholdeplassen for reisende til og fra Haukeland sjukehus.

Eksterne lenker 
 

Stasjoner på Bybanen i Bergen
Årstad
Jernbanestasjoner åpnet i 2010
2010 i Norge
Ludvig Cæsar Martin Aubert

Ludvig Cæsar Martin Aubert (født 30. mars 1807 i Kristiansand, død 14. juni 1887) var en norsk klassisk filolog og professor i filologi ved universitetet i Christiania fra 1840 til 1875.

Ludvig Cæsar Martin Aubert var sønn av offiseren Benoni d'Aubert (1768–1832). Han ble lektor ved universitetet i Christiania i 1832 og var fra 1840 professor i filologi. Han tok avskjed i 1875. Han ble regnet som en av samtidens fremste kjennere av det latinske språket, men skrev først og fremst mindre grammatiske og tekstkritiske avhandlinger. Først i 1874 utga han et større arbeid, Den latinske verbalflexion. Han var dessuten en rekke år direktør for universitetets myntkabinett og ga ut en del numismatiske arbeider.

Kilder 

 Ludvig Daae: «Professor Ludvig Caesar Martin Aubert». Særtrykk av Skilling-Magazin, 1887
 «Aubert, Ludvig Cæsar Martin», i Nordisk familjebok, 1. utgave, bind 1. Stockholm, 1876, sp. 1311.

Eksterne lenker 	
 Digitaliserte bøker av Aubert hos Nasjonalbiblioteket.

Norske klassiske filologer
Latinister
Professorer ved Universitetet i Oslo
Norske numismatikere
Personer fra Kristiansand kommune
Wergeland holdeplass

Wergeland holdeplass er en bybaneholdeplass på Bybanen i Bergen. Holdeplassen ligger i Årstad bydel, og åpnet 22. juni 2010 sammen med resten av holdeplassene på Bybanen.

Holdeplassen ligger like ved der Trikken i Bergen hadde vendesløyfe for linje 1 i perioden fra 1928 til den ble nedlagt i 1965. Dagens bybanetrasé fra Nygård holdeplass til Wergeland holdeplass er nesten identisk med den nedlagte trikkelinjen.

Eksterne lenker 
 

Stasjoner på Bybanen i Bergen
Årstad
Jernbanestasjoner åpnet i 2010
2010 i Norge
Frederik Moltke Bugge

Se Fredrik Moltke Bugge for sønnesønnen

Frederik Moltke Bugge (født 23. september 1806, død 9. juni 1853) var en norsk pedagog og skolemann. Han var rektor ved Trondhjems katedralskole fra 1833 til 1851. Samt ordfører i samme by.

 Liv og virke 
 Familie 
Frederik Moltke Bugge var sønnesønn av presten Søren Bugge, sønn av biskop Peter Olivarius Bugge og bror til den klassiske filologen Søren Bruun Bugge. Han var far til biskop Frederik Wilhelm Klumpp Bugge og farfar til juristen Fredrik Moltke Bugge.

 Pedagogikk 
Bugge tok filologisk embetseksamen i 1829 og var fra 1833 til 1851 rektor ved Trondhjems katedralskole. I årene 1836–1837 var han på reise med offentlig stipend for å studere skolevesenet i de tyske statene og Frankrike. Reisen resulterte i en omfangsrik innberetning om Det offentlige Skolevæsens Forfatning i adskillige tydske Stater (1839). I årene 1840–1842 var han medlem av kommisjonen som skulle revidere Norges undervisningsvesen.

Bugge skrev en del pedagogiske og språkvitenskapelige avhandlinger samt en anonym biografi over sin far.

 Politiske verv 
Bugge var ordfører i Trondhjem i årene 1845, 1849 og 1850. Han forsøkte å bli valgt til Stortinget i 1847 og 1850, men til tross for stor velgeroppbakking så fikk han valgmannskollegiet imot seg og ble aldri valgt.

 Siste år 
I sin tid som rektor i Trondheim var Bugge sentral i Kongelig Norske Videnskabers Selskab. I flere år var han president i selskapet, blant annet da Ivar Aasen i 1842 fikk stipendet av selskapet som sette målmannen i stand til å reise land og strand rundt for å granske de norske dialektene.

Bugge flytta til Bergen da han gikk av som rektor. Han døde der etter kun to år.

 Referanser 

 Litteratur 
 Lindstøl, Tallak: Stortinget og Statsraadet 1814-1914'', Kristiania 1914

Eksterne lenker 
 

Ordførere i Trondheim
Norske pedagoger
Latinister
Rektorer ved Trondheim katedralskole
Personer fra Trondheim kommune
John Haymes Newton

John Haymes Newton (født 29. desember 1965 i Chapel Hill i Nord-Carolina) er en amerikansk skuespiller. Han spilte regelmessige roller i TV-programmer som Superboy, Modeller, Melrose Place og The Untouchables. I 2009 spilte han i den uavhengige filmen Yesterday was a Lie. 

John brukte 3 ½ år på skuespilleropplæring og forskjellige teaterroller i New York. Etter det hadde han en kort karriere som modell før han begynte for fullt som skuespiller. Han var med i sesong 2 av den amerikanske TV-serien Frustrerte fruer.

Eksterne lenker 
 

Skuespillere fra USA
Personer fra Orange County i Nord-Carolina
Personer fra Chatham County i Nord-Carolina
Byparken holdeplass

Byparken (også omtalt som Byparken terminal) er den nordlige endeholdeplassen på Bybanens linje 1 i Bergen. Holdeplassen ligger sentralt i Bergen sentrum rett utenfor Telegrafbygningen, med overgang til buss i Olav Kyrres gate. Omkring 7000 mennesker brukte holdeplassen hver dag i 2013.

Referanser

Eksterne lenker 
 

Stasjoner på Bybanen i Bergen
Bergenhus
Jernbanestasjoner åpnet i 2010
2010 i Norge
Nonneseter holdeplass

Nonneseter holdeplass er en bybaneholdeplass på Bybanen i Bergen. Holdeplassen ligger i Bergenhus bydel, og åpnet 22. juni 2010 sammen med resten av holdeplassene på Bybanen. Holdeplassen deler trafikk med buss, og har overgang til lokal- og regiontog på Bergen stasjon.

Navnet er hentet fra et kloster som lå på denne plassen. Like vest for holdeplassen er en del av klosteret bevart som Nonneseter klosterruin.

Vest for holdeplassen ligger også Bergen Offentlige Bibliotek (hovedbiblioteket) og kjøpesenteret Bergen Storsenter, like i nærheten finner man Bergen kunst- og håndverksskole, Statens hus i Hordaland og sydenden av Lille Lungegårdsvannet. På vestsiden av Lille Lungegårdsvannet ligger de tre bygningene til Bergen kunstmuseum. Dette er den bybaneholdeplassen med kortest vei til Grieghallen.

«17. mai-pensen» 
På 17. mai vil denne holdeplassen være endestasjon for Bybanen i den tiden prosesjonen går langs Christis' gate. Gaten krysser bybanetraseen like før den ordinære endestasjonen Byparken. Det er tilrettelagt ekstra sporskifter for at ruteavviklingen skal kunne fungere uten å komme i konflikt med prosesjonen.

Referanser

Eksterne lenker 
 

Stasjoner på Bybanen i Bergen
Bergenhus
Jernbanestasjoner åpnet i 2010
2010 i Norge
Premier League 2010/11

Premier League 2010/11 var den 19. sesongen av Premier League. Sesongen startet lørdag 14. august. Chelsea var regjerende mester. Manchester United vant Premier League for tolvte gang og ble dermed det mestvinnende fotballaget i England med 19 ligatitler totalt. West Ham United, Blackpool og Birmingham City rykket ned.

Newcastle og West Bromwich Albion rykka direkte opp fra The Championship. Blackpool og Cardiff City møttes i playoff-finalen for å spille om den siste opprykksplassen til Premier League. Blackpool vant finalen 3–2, og rykka opp.

Tabell

Stadioner

Managere og eiere

Manager-bytter i sesongen

Eier-bytter i sesongen

Priser

Månedens manager

Månedens spiller

PFA Player of the Year

Tottenhams Gareth Bale ble stemt fram som årets spiller av spillerkollegene.

FWA Player of the Year

West Hams Scott Parker ble stemt fram av fotballjournalistene som årets spiller.

PFA Young Player of the Year

Arsenal Jack Wilshere ble stemt fram som årets unge spiller av spillerkollegene.

PFA Fans Player of the Year

Liverpools Raul Meireles ble stemt fram av supporterne som årets spiller.

PFA Team of the Year

Keeper: Edwin van der Sar (Manchester United)
Forsvar: Bacary Sagna (Arsenal), Nemanja Vidić (Manchester United), Vincent Kompany (Manchester City), Ashley Cole (Chelsea)
Midtbane: Nani (Manchester United), Samir Nasri (Arsenal), Jack Wilshere (Arsenal), Gareth Bale (Tottenham)
Angrep: Carlos Tévez (Manchester City), Dimitar Berbatov (Manchester United)

Barclays Player of the Season

Manchester Uniteds Nemanja Vidić ble kåra til årets spiller av Premier Leagues sponsor Barclay.

Premier League Manager of the Year

Manchester Uniteds Alex Ferguson ble kåra til årets manager av Barclay.

LMA Manager of the Season

Manchester Uniteds Alex Ferguson ble stemt fram som årets manager av managerkollegene.

Dommere

Kampantall oppdatert 3. april 2011

 Toppscorere Oppdatert: 23. mai 2011ResultatoversiktOppdatert 22. mai

Hjemmekamper vannrett
Bortekamper loddrett

Play-off

Referanser 

FA Premier League-sesonger
Fotball i 2010
Fotball i 2011
Sport i England i 2010
Sport i England i 2011
Oochie Coochie

Oochie Coochie er et musikkalbum utgitt av Good Time Charlie i 1999, fire år etter at debutalbumet Coming Down With the Blues ble utgitt. Det er utgitt på Blue Mood Records.

Sporliste

 «Oochie Coochie» (Paul Williams)
 «A Thing You Got to Face» (Saxton Kari, feilaktig kreditert Vincent)
 «Money Money Honey» (Arle Hjelmeland)
 «Well Baby» (Obie Jessie)
 «Mary» (Alvin Carter/Eugene Harris/Walter "Wolfman" Washington/John Williams)
 «Dizzy, Broke and Blue» (Arle Hjelmeland)
 «Teenage Chill» (Arle Hjelmeland/Kjetil Grande)
 «Back in Business» (Arle Hjelmeland/Johnny Augland/Leif Korsnes/Per Fredriksen)
 «She's Drivin' Me Real Crazy» (Arle Hjelmeland)
 «She's Mine, All Mine» (Arle Hjelmeland)
 «Magic Rocker» (Sam Maghett)
 «California Blues» (George Smith)
 «One For 'Young John Watson' (Oh! Baby)» (Johnny "Guitar" Watson)
 «I Got to Go» (Walter Jacobs)

Medvirkende

Good Time Charlie
 Arle Hjelmeland - vokal, munnspill, kor, låtskriver, arrangement, produsent
 Kjetil Grande - vokal på Teenage Chill og One For 'Young John Watson' (Oh! Baby), gitar, låtskriver, arrangement, produsent
 Leif Korsnes - bass, kor, låtskriver, arrangement, produsent
 Per Fredriksen - trommer, kor, låtskriver, arrangement, produsent

Øvrige
 Yngve Sætre - produsent, tekniker 
 Finn Ståle Felberg - fotograf
 Union Design - coverdesign 
 Øyvind Pharo - albumnotat

Eksterne lenker
 Oochie Coochie

Musikkalbum fra 1999
Good Time Charlie-album
Kaldor-Hicks-kriteriet

Kaldor-Hicks-kriteriet, også kalt Kaldor-Hicks-effisiens eller Kaldor-Hicks-effektivitet, er et velferdsøkonomisk effektivitetskriterium som sier at et tiltak kan forsvares selv om det har negative effekter for noen berørte parter så lenge fordelene i sum for alle berørte parter overstiger de negative. Kaldor-Hicks-kriteriet er en svakere variant av Pareto-kriteriet, som krever at ingen skal komme dårligere ut. Kaldor-Hicks-kriteriet viser isteden til en potensiell Pareto-forbedring: De som kommer bedre ut, kan i prinsippet kompensere dem som kommer dårligere ut. Kaldor-Hicks-kriteriet er mye brukt i nytte-kostnadsanalyse.

Referanser

Litteratur 
 Hervik et al. (1997). NOU 1997:27: Nytte-kostnadsanalyser. Prinsipper for lønnsomhetsvurderinger i offentlig sektor. Besøkt 5. juli 2018.

Velferdsøkonomi
Kunståret 1854

Kunståret 1854 er en oversikt over hendelser, fødte og avdøde kunstnerpersonligheter i 1854.

Hendelser

Verk 
 Gustave Courbet – La rencontre, ou "Bonjour Monsieur Courbet" (Musée Fabre, Montpellier)
 William Powell Frith – Ramsgate Sands

Jean-François Millet – The Reaper
Ferdinand Georg Waldmüller – Vienna Woods Landscape

Utstillinger

Priser 
Prix de Rome, maleri: Felix-Henri Giacomotti, Armand Bernard

Fødsler 

|-
|Januar ||12. || Hugo Birger ||  || kunstner ||align=center| ||align=center|1887 ||

|Februar ||10. || Giovanni Muzzioli ||  italiensk || maler ||align=center| ||align=center|1894 || 
|-
|Mars || 12. || Christian Skredsvig ||  || kunstmaler og forfatter ||align=center| ||align=center|1924 ||

|April || 19. || Charles Angrand ||  || neoimpresjonistisk maler ||align=center| ||align=center|1926 || 
|-
|Mai || 21. || John F. Peto ||  || kunstmaler ||align=center| ||align=center|1907 || 

|rowspan=2|Juni || 13. || Jenny Nyström ||  || kunstner ||align=center|91 ||align=center| || 

| 16. || Ellen Jolin ||  || forfatter, maler og grafiker ||align=center| ||align=center|1939 || 
|-
|Juli || 27. || Albert Edelfelt ||  || finlandssvensk kunstmaler og illustratør ||align=center| ||align=center|1905 ||

|rowspan=3|August || 6. || W. G. Collingwood ||  || maler og forfatter ||align=center| ||align=center|1932 ||

| 12. || Alfred Gilbert ||  || skulptør ||align=center| ||align=center|1934 || 

| 15. || Lauritz Andersen Ring ||  || kunstmaler ||align=center| ||align=center|1933 ||
|-
|Oktober || 24. || Gunnar Fredrik Berndtson ||  || kunstmaler ||align=center| ||align=center|1895 ||
|}

Dødsfall 

|-
|Januar ||7. || Ditlev Blunck ||  || kunstmaler ||align=center|54 ||align=center|1798 || 

|Februar ||17. || John Martin ||  || kunstmaler og gravør ||align=center| ||align=center|1789 ||
|-
|Juni ||27. || Johan Gustaf Sandberg ||  || kunstmaler ||align=center| ||align=center|1782 ||

|August ||29. || William Brockedon ||  || kunstmaler og oppfinner ||align=center| ||align=center|1787 ||
|-
|rowspan=2|September ||20. || Frederick Catherwood ||  || kunstner og arkitekt ||align=center| ||align=center|1799 ||
|-
| 23. || Edward Wedlake Brayley ||  || antikvar og topograf ||align=center| ||align=center|1773 ||

|Oktober ||7. || Axel Magnus Fahlcrantz ||  || ornamentbilledhugger og skribent ||align=center| ||align=center| 1780 ||
|-
|Nivember ||24. || Karl Begas ||  || kunstmaler ||align=center| ||align=center|1794 ||

|Desember ||22. || Bengt Erland Fogelberg ||  || skulptør ||align=center| ||align=center|1786 ||
|}

Referanser
Theraps

Theraps coeruleus
 Theraps irregularis
 Theraps lentiginosus
 Theraps wesseli

Theraps er en liten gruppe ciklider.
De blir mellom 8 og 25 cm lange.
De lever i relativt kjølig, hurtigstrømmende ferskvann.

Eksterne lenker 
 
 Theraps Günther, 1862 - aquahobby.com

Cichlasomatinae
Fisker formelt beskrevet i 1862
Dyr formelt beskrevet av Albert Günther
Fastlands-Karmøy

Fastlands-Karmøy er den delen av Karmøy kommune som ligger på fastlandet. Det består av Moksheim, Norheim, Spanne, Vormedal, Kolnes og Røyksund/Fosen.

Historikk
Arkeologiske funn gjort på blant annet Tuastad viser at det har bodd mennesker her i over 6000 år. Flere av gårdsområdene ble antakeligvis ryddet og tatt i bruk tidlig i folkevandringstiden, og for flere av brukene finnes det dokumentasjon på hvem som har bodd på stedet så langt tilbake som tidlig 1500-tall.

Før Karmøy kommune ble opprettet i dagens form, var størsteparten av det som i dag utgjør Fastlands-Karmøy en del av Avaldsnes og Torvastad kommuner. I 1965 ble det imidlertid bestemt at kommunene på Karmøy skulle slås sammen, og dagens kommunegrenser ble etablert. Dette medførte blant annet at noen av gårdene som lå helt øst i Avaldsnes kommune ble gitt til Tysvær, mens resten ble en del av Karmøy. Fornminne de fem dårlige jomfruer står på Fastlands-Karmøy rett under Karmsund bru.

Det bor mellom 8000 og 9000 mennesker på Fastlands-Karmøy. Fastlands-Karmøy har landgrense til Haugesund kommune i nord, Tysvær kommune i nord og øst, i tillegg til sjøgrense i sør mot Bokn kommune. Karmsundet skiller Fastlands-Karmøy fra øya Karmøy i vest. Fastlands-Karmøy har det nest største kjøpesenteret på Haugalandet både når det gjelder omsetning og areal, Oasen storsenter. Det er bare slått av Amanda Storsenter som ligger i Haugesund.

Karmøy badmintonklubb, Karmøy svømmeklubb, SK Nord, Karmøy golfklubb og Kolnes IL er alle idrettslag som holder til på Fastlands-Karmøy.

Referanser

Karmøys geografi
Maqên

Maqên (kinesisk: 玛沁县; pinyin: Mǎqìn Xiàn) er et fylke i det autonome prefektur Golog i provinsen Qinghai i Folkerepublikken Kina.

I dette området ligger fjellet Amnye Machen, som er golokenes hellige fjell.

Befolkningen var på  innbyggere i 1999.

Administrative enheter
Storkommuner:
 Dawu 大武镇, Lajia 拉加镇,
Kommuner:
Dawu 大武乡, Dongqinggou 东倾沟乡, Xueshan 雪山乡, Xiadawu 下大武乡, Changma 昌麻河乡, Youyun 优云乡, Dangluo 当洛乡.

Referanser

Litteratur 
 Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001. 
 Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3

Eksterne lenker 
 Informasjonsside 

Fylker i Qinghai